Source: http://docplayer.fi/62439033-Myrskylan-kirkkojarvi-asemakaava-alueen-luonto-ja-maisemaselvitys-2008.html
Timestamp: 2019-01-23 22:50:37+00:00
Document Index: 10837814

Matched Legal Cases: ['kko ', 'kko ', 'kko ', 'kko ', 'kko ', 'kko ']

MYRSKYLÄN KIRKKOJÄRVI ASEMAKAAVA-ALUEEN LUONTO- JA MAISEMASELVITYS PDF
Download "MYRSKYLÄN KIRKKOJÄRVI ASEMAKAAVA-ALUEEN LUONTO- JA MAISEMASELVITYS 2008"
1 MYRSKYLÄN KIRKKOJÄRVI ASEMAKAAVA-ALUEEN LUONTO- JA MAISEMASELVITYS 2008 Kirkkojärven rantapuustoa lännestä nähtynä (kuvio 6) Selvitysalue idästä. Taustalla Myrskylän Kirkonkylä. Edempänä oikealla Kapakantien lato, vasemmalla rannassa puustoinen mökkitontti. 1
2 1. JOHDANTO Selvitysalue sijaitsee Myrskylän Kirkonkylän itäpuolella, Kirkkojärven pohjoisrannalla. Pohjoisessa alue rajautuu maantiehen (Keskustie), etelässä järveen sekä lännessä ja idässä asutukseen, metsiin ja peltoihin. Selvitysalue käsittää keväällä 2008 pidetyn maankäytön arkkitehtuurikilpailun suunnittelualueen (Myrskylän kunta 2008). 2. SELVITYKSEN TAVOITTEET JA TYÖMENETELMÄT Selvitys toimii maankäyttö ja rakennuslain mukaisena kaavan esiselvityksenä oikeusvaikutteista kaavaa varten. Selvityksessä on erityisesti huomioitu seuraavat luonto- ja maisema-arvoihin vaikuttavat tekijät: - Luonnonsuojelulain mukaiset suojeltavat luontotyypit - Metsälain mukaiset merkittävät elinympäristöt - (Vesilain kohteet) - EU:n luontodirektiivin (Liite II, IV) lajien esiintymät - EU:n lintudirektiivin (Liite 1a) lajit - Uhanalaisten ja suojeltujen lajien esiintymät Yllä lueteltujen ns. Lakikohteiden lisäksi selvityksessä on tarkasteltu seudulla ja alueella kiinnostavaa (harvinaista, erityisen vaateliasta tai kulttuurihistoriallisesti merkittävää) lajistoa. Paikallisesti merkittävät lähiluontokohteet on huomioitu selvityksessä. Suur- tai lähimaiseman kannalta arvokkaat kohteet tai kuviot on mainittu osana kuviojakoa (Vrt. kuviokartta, liite 1). Selvitysalueella esiintyy pääasiassa erilaisia maatalousympäristön biotooppeja ja habitaatteja, sekä rantaluontoa. Niiden lajistoon ja tulevaan maankäytön suunnitteluun kiinnitettiin erityistä huomiota. Selvitysalueella tehtiin maastoinventointi (Mikko Siitonen). Alue kuvioitiin luontotyyppien perusteella ja kultakin kuviolta kartoitettiin kasvillisuus, kasvisto ja mahdollisuuksien mukaan myös eläimistöä. Vuodenajasta johtuen selvitykseen ei sisälly varsinaista linnustoinventointia. Geomorfologiasta tehtiin joitain huomioita. Aluetta koskeva lajistotieto tarkistettiin ympäristöhallinnon HERTTA-tietokannasta. Maastotyön aikana alue valokuvattiin (liite 2). 3. TULOSTEN YHTEENVETO Luonnonsuojelu- tai metsälakikohteita ei alueelta tavattu, ei myöskään uhanalaista tai muuten erityisen huomionarvoista lajistoa. Maankäytön suunnittelussa kannattaa kuitenkin huomioida olemassa olevan rantapuusto erityisesti alueen itäosassa ja länsipään rantametsikössä. Lisäksi kuvion 3 kosteikko on etenkin itäreunastaan merkittävä luontokohde. Valtaosa selvitysalueesta on äskettäin viljelykäytöstä poistunutta peltoa; viimeksi pellot ovat olleet timotei-apilanurmena (Kuvio 1). Peltoalueen läpi kulkee vanha maantien pohja (Kapakantie, Kuvio 2
3 2), jonka reunamilla esiintyy piennarkasvillisuutta. Lisäksi alueen keskellä sijaitsevan ladon ympäristössä (Kuvio 4) ja parilla laikulla alueen länsiosassa (Kuvio 8) esiintyy niittymäistä joutomaata. Kirkkojärven rantavyöhyke sijaitsee alueen itäosassa jyrkässä, etelään antavassa rinteessä. Rantakasvillisuus on melko vähäistä. Länsipäässä rantavyöhyke on tasaisempi ja siellä rantakasvillisuus on runsaampaa ja vyöhykkeistä. Rantarinteen itäosa on metsäinen ja kasvillisuudeltaan kulttuurivaikutteista lehtoa (Kuvio 6). Länteen mentäessä rinne muuttuu niittymäiseksi (Kuvio 5) ja alueen länsilaidalla kosteaksi rantametsäksi (Kuvio 9) Koko selvitysalue edustaa eriasteisia kulttuurimaiseman elinympäristöjä. Varsinaiset perinneympäristöt- tai biotoopit kuitenkin puuttuvat. Vanhan Kapakantienvarren kasvillisuus on ketomaista ja lajistoltaan monimuotoista. Esimerkiksi harvinaistunut keltamatara (Galium verum) esiintyy runsaana ja silmällä pidettävää (NT) ketoneilikkaa (Dianthus deltoides) tavattiin parista paikasta. Alueen luontotyyppinä merkittävin kohde on kuvion 3 rantasuo ja sen edustan ruovikot. Erityisesti kuvion itäosan kohdalle ei tulisi sijoittaa toimintoja, jotka edellyttävät rantavyöhykkeen ruoppaamista tai muuta merkittävää muuttamista. Tämä osa-alue kattaa rantavyöhykkeen Kirkkojärveen laskevasta ojasta itään kuvion 3 alueella (vrt. liitekartta). Suurmaiseman kannalta merkittävin tekijä selvitysalueella on rantavyöhykkeen (Kuviot 6 ja 9) puusto, kuten kuviolla 9 kasvavat suuri raita, koivu ja tervaleppä. Rantavyöhykkeen itäosassa kasvaa puustoltaan monimuotoista, joskin kasvillisuudeltaan muuten vaatimatonta kulttuurilehtoa. Alueella ei ole maisemallisesti erityisen merkittäviä yksittäisiä puita, mutta rantapuustoa avatessa kannattaa säilyttää kookkaimpia vaahteroita ja tervaleppiä, mahdollisesti myös kookkaimmat tuomet 4. YLEISKUVAUS Selvitysalueeseen kuuluu Myrskylän Kirkonkylän itäpuolella sijaitseva Keskustien ja Kirkkojärven väliin jäävä peltoaukea rantavyöhykkeineen sekä erillinen metsikkökuvio alueen länsipäässä. Selvitysalueen läpi kulkee lisäksi tienoikaisua edeltävä entinen maantieura eli Kapakantie (nyt kevyenliikenteenväylä). Tien varressa alueen keskellä sijaitsee joutomaalaikku ja lato. Rannassa oleva mökkitontti on rajattu pois selvitysalueesta. Kasvimaantieteellisesti alue sijoittuu etelä-boreaalisen vyöhykkeen eteläosaan ns. vuokkovyöhykkeelle. Alueellisessa uhanalaistarkastelussa kyseessä on vyöhyke 2a (etelä-boreaalinen, Lounaismaa ja Pohjanmaan rannikko). Perinnemaisemainventoinneissa käytetyssä aluejaossa selvitysalue kuuluu Eteläisen rantamaan eteläiseen viljelysseutuun. Valtaosa selvitysalueen maaperästä on savea tai hiesua. Rantavyöhykkeen länsiosassa esiintyy liejua ja mutaa. Maasto on loivapiirteistä ja laskee idästä länteen noin 10 metriä. Selvitysalueen itäreunassa rantarinne nousee Kirkkojärvestä jyrkästi 6-7 metriä. Länteen mentäessä rinne madaltuu ja häviää lopulta kokonaan. Selvitysalue rajoittuu idässä Kartanonmäen asuttuun, mutta suurmaisemassa metsäisenä hahmottuvaan kallioytimiseen perusmäkeen. Pohjoisessa alue liittyy Keskustien takana jatkuvaan laajaan ja yhtenäiseen peltomaisemaan. Lännessä alue vaihettuu lähimaisemassa Kirkonkylän laajenevaan taa- 3
4 jamaan. Valtakunnallisesti arvokas Myrskylän Kirkonmäki erottuu taustalla suurmaisemassa. Kirkkojärvi näkyy rantapuuston aukkopaikoista. Valtaosa selvitysalueesta on kasvillisuudeltaan nuorta peltoheittoa. Pelloilla on viimeksi kasvatettu timotei-apilanurmea. Teiden pientareilla esiintyy runsaslajista, paikoin ketomaista piennarkasvillisuutta. Lajistossa esiintyvät runsaina mm. keltamatara, kissankello (Campanula rotundifolia) ja ahdekaunokki (Centaurea jacea). Muualla piennarkasvillisuus on suurruohojen vallitsemaa ja vähälajista. Joutomaalaikuilla ladon luona ja alueen länsiosassa kasvillisuus edustaa vaatimatonta ruderaattilajistoa. Selvitysalueen länsiosassa mökistä pohjoiseen sijaitsevaan poukamaan on kehittynyt rehevä rantasuo. Suotyyppi on lähinnä ruohoinen avo- pensasluhta, natura-luontotyypiltään vaihettumis- ja rantasuot (7140). Kasvillisuuden valtalajeina esiintyvät mm. leveäosmankäämi, kurjenjalka, terttualpi ja mesiangervo. Länteen mentäessä luhta muuttuu selvemmin pensaikkoluhdaksi, joissa lepät ja pajut vallitsevat. Rantavyöhyke jakaantuu kasvillisuudeltaan karkeasti kolmeen kuvioon. Lännessä rantavyöhyke on pensaikkoista tai avointa suurruoholehdon ja niityn välimuotoa. Rantavesissä esiintyy kaisla-, saraikko-, ruoko- ja leveäosmankäämikasvustoja melko leveinä vyöhykkeinä. Mökistä itään rinne alkaa kohota jyrkästi ja kasvillisuus muuttuu kuivemmaksi, puoliavoimeksi niityksi. Suurruohot ovat kuitenkin edelleen vallitsevia. Alueen itäreunassa puusto sulkeutuu ja kasvillisuus muuttuu kulttuurivaikutteiseksi vuohenputkilehdoksi (AeT). Itäosassa rantakasvillisuus on melko niukkaa. Heti selvitysalueen itärajan takana on äskettäin pellolle perustettu arboretum. Selvitysalueen rajaa seurailevalle vyöhykkeelle on istutettu miltei kaikkia Suomessa luonnonvaraisena tavattavia puulajeja sekä suuri joukko vieraita puu- ja pensaslajeja sekä erilaisia hedelmäpuita. 5. KUVIOKOHTAISET KUVAUKSET Kuvio 1. Kuvio käsittää äskettäin viljelystä poistuneet pellot. Kasvillisuuden valtalajeina esiintyvät mm. voikukka, siankärsämö, puna-apila, timotei, nurmipuntarpää ja syysmaitiainen. Kasvillisuudessa on hieman vaihtelua siten, että alueen itäosan korkeilla mailla kasvillisuus on kuivempaa ja hieman niittymäisempää kuin muualla. Pääosa palloista on viime vaiheessa ollut timotei-apila kylvönurmena. Kuvio 2. Kuvioon kuuluvat alueen läpi ja sen sivuitse kulkevien teiden pientareet sekä niihin liittyvät joutomaalaikut. Erityisesti ladosta itään menevän vanhan tiepohjan (Kapakantie) liepeillä esiintyy edustavaa ketomaista piennarkasvillisuutta ja lajisto on runsas. Kasvistossa tavattiin mm. keltamatara, kissankello, ahdekaunokki, peurankello (Campanula glomerata), ketoneilikka, aholeinikki (Ranunculus polyanthemos) ja pukinjuuri (Pimpinella saxifraga). Runsaina esiintyviää peruslajistoa kuivilla pientareilla edustavat nurmirölli, harakankello, silmäruoho (Euphrasia sp.), paimenmatara, ahomatara, särmäkuisma, syysmaitiainen, hiirenvirna, niittynätkelmä, ahomansikka, nurmihärkki, siankärsämö, valkoapila ja nurmitädyke. Muualla pientareet ovat tuoreempia ja kasvillisuus on huomattavasti vaatimattomampaa. Valtalajeina kasvavat yleensä kookkaat ruohot ja heinät, kuten nurmipuntarpää, juolavehnä, nokkonen, peltoohdake, koiranputki ja vadelma. Tienvarsien ojissa kasvaa paikoin leveäosmankäämiä. Alueen länsiosassa Kirkkojärveen laskee melko leveä oja, jonka varrella kasvaa joitain harmaa- ja tervaleppiä. 4
5 Rannan tuntumassa ojan pientareilla kasvaa tervaleppää metsikkönä. Ojan pientareet ovat pääasiassa mesiangervovaltaista suurruohoniittyä. Kuvio 3. Mökin pohjoispuolisen poukaman avoin rantasuo on kasvillisuudeltaan ja linnuston kannalta merkittävä biotooppi. Itäreunassa suotyyppi on lähinnä ruohoinen avo- ja pensasluhta. Suolla kasvaa paikoin pensastavaa hieskoivua ja tervaleppää sekä kiiltopajua, muuten alue on avoin. Kasvillisuuden valtalajeina esiintyvät luhta- ja viiltosara, pullosara, kurjenjalka, terttualpi, harmaasara, järvikorte, rantakukka, mesiangervo, leveäosmankäämi ja kurjenmiekka. Ulompana järvikaisla, järviruoko ja järvikorte muodostavat vyöhykkeisiä kasvustoja. Ojan länsipuolella luhta muuttuu selvemmin pensaikkoluhdaksi, valtalajeina kiiltopaju ja lepät. Kuvio 4. Ladon ympäristössä on joutomaalaikku, jossa kasvaa joitain puita ja pensaita (haapa, tuomi, pihlaja, terttuselja). Muuten kasvillisuus on suurruohoniittyä, valtalajeina kookkaita typensuosijoita, kuten vadelma, nokkonen, koiranputki, pelto-ohdake ja juolavehnä. Kuvio 5. Rantarinteen länsiosa mökistä itään on kasvillisuudeltaan puoliavointa niittyä. Kookkaat ruohot ja heinät vallitsevat, mutta paikoin tapaa hieman matalampia, ketomaisia laikkuja. Kuviolla kasvaa myös ryhminä matalaa harmaaleppää, rantaviivassa tervaleppää. Kasviston valtalajeina esiintyvät nurmipuntarpää, nokkonen, pelto-ohdake, peltovalvatti, nurminata ja mesiangervo. Kuvio 6. Rantarinteen itäosassa puusto sulkeutuu metsäksi ja kasvillisuus muuttuu lehtomaiseksi. Matalan valtapuuston muodostavat harmaaleppä ja tuomi, sekapuuna kasvaa tervaleppää ja pihlajaa. Kuviolla kasvaa myös joitain kookkaita vaahteroita ja runsaasti nuorta vaahteraa. Rajan itäpuolella on pari vanhaa mäntyä. Kasvillisuus on melko vaatimatonta ja voimakkaasti kulttuurivaikutteista vuohenputkilehtoa (AeT). Valtalajistona esiintyvät vuohenputki, vadelma ja punaherukka. Muuta lajistoa edustavat karhunputki, lillukka, ahomansikka, voikukka, nokkonen ja mesiangervo. Puusto on maisemallisesti merkittävää. Kuvio 7. Pellolle äskettäin perustettu arboretum. Alue myötäilee selvitysalueen itärajaa ja sen läpi kulkee polku. Alueelle on istutettu miltei kaikkia Suomen luonnonvaraisia puulajeja. Lisäksi on monipuolinen kokoelma vieraita puu- ja pensaslajeja sekä monia hedelmäpuita. Alueen keskelle jää nuori harmaalepän, tuomen ja pihlajan vallitsema metsäsaareke. Kuvio 8. Tien ja rantaluhdan väliin jää nauhamainen joutomaakuvio. Kasvillisuudessa on ruderaattikasvillisuuden piirteitä, valtalajeina mm. lupiini, maitohorsma, pelto-ohdake, juolavehnä, pujo ja koiranputki. Tien varressa kasvaa yksittäinen halava. Kuvio 9. Yksityismaiden (mökki ja matkailuvaunuja) ja kunnan uimarannan (myös venevalkama ja matonpesupaikka) väliin jää rakentamaton ranta-alue. Kuvion kasvillisuutta voi luonnehtia voimakkaasti kulttuurivaikutteiseksi mesiangervolehdoksi (FiT). Valtalajeina kasvaa mesiangervon lisäksi mm. maitohorsmaa, vadelmaa ja nokkosta. Puustossa vallitsevat harmaaleppä, tervaleppä ja hieskoivu. Tien varressa kasvaa monirunkoinen, huomattavan järeä raita ja vanha omenapuu; myös rantametsikön puustossa erottuu hyvin järeä koivu ja tervaleppä. Kuvion 3 luhta jatkuu tämänkin kuvion edustalle. Kapakantien ja metsikön väliin jää kapea nurmikkokaista. 5
6 Kirjallisuus ja muut lähteet: Meriluoto, M & Soininen, T. 1998: Metsäluonnonarvokkaat elinympäristöt. Metsälehtikustannus, Helsinki. Myrskylän kunta 2008: Myrskylä, Kirkkojärven ranta. Suppea,yleinen arkkitehtuurikilpailu/kilpailuohjelma. Savola, K. 1997: Luonnonsuojelulaki selityksineen. Lakimiesten kustannus. Helsinki. Toivonen, H. & Leivo, A. 1994: Kasvillisuuskartoituksessa käytettävä kasvupaikkaluokitus. (Uudistettu versio vuodelta 2004: Metsähallitus, luontotyyppi-inventoinnin maastotyöohje). Ympäristöministeriö 1992: Arvokkaat maisema-alueet. Mietintö 66/1992. Maisema-aluetyöryhmän mietintö II Uhanalaiset lajit: Ympäristöhallinnon HERTTA-tietokanta Alueellisesti uhanalaisen lajiston vyöhykejako ja maisemamaakunnat: Liite 1: Kuviokartta - Kuviot 1-10 Liite 2: Kuvasarja (16 kuvaa) 6
7 Liite 1. Kuviokartta 7
8 Liite 2: Kuvasarja Kuva 1. Näkymä Kirkkojärvelle. Etualalla kuvio 1 (pelto) ja kuvio 2 (piennar), taustalla mökkitontin metsikkö ja siitä oikealle kuvio 5 (puoliavoin rantarinne). Kuva 2. Näkymä itään ladon luota. kuvion 1 peltoa ja kuvion 2 ketomaista piennarta (Kapakantie). Taustalla Kartanonmäki. 8
9 Kuva 3. Kuvion 1 peltoa ja kuvion 2 pientareita (Kapakantie). Taustalla Kirkkojärvi, rantavyöhykkeen avoin osa (kuvio 5) ja vasemmalla metsäinen osa (kuvio 6). Vaahtera erottuu syysvärissä oranssina. Kuva 4. Kuvion 3 rantasuon itäosa. Luhtainen avosuo. 9
10 Kuva 5. Kirkkojärven puoliavoin rantarinne (kuvio 5). Kuva 6. Kuvion 5 puoliavoin rantarinne. Vasemmalla kuvion 6 metsää. 10
11 Kuva 7. Rantametsä, kuvio 6. Valtapuuna kasvaa harmaa- ja tervaleppää. Vaahterat erottuvat syysvärissä. Kuva 8. Näkymä itään. Vasemmalla Kartanonmäen reunametsää, oikealla Kirkkojärven rantapuustoa. Metsäsaareke keskellä on heti selvitysalueen rajan takana. 11
12 Kuva 9. Runsaslajista rantapuustoa kuviolla 6. Kuva 10. Nuori arboretum selvitysalueen itärajalla. 12
13 Kuva 11. Näkymä selvitysalueen itäreunasta länteen. Taustalla Kirkonkylän mäki, vasemmalla lato ja joutomaa (kuvio 4). Mökin metsikkö näkyy vasemmalla. Kuva 12. Vrt. yllä. 13
14 Kuva 13. Näkymä itään ladon läheltä. Vasemmalla Kapakantie. Kuva 14. Näkymä koilliseen ladon luota. 14
PARAINEN(Houtsär).GRANHOLM.LUONTOJAMAISEMASELVITYS2015 MaanmittariOyÖhman/MikkoSiitonen 10.10.2015 PARAINEN. GRANHOLM RANTA-ASEMAKAAVAN LUONTO- JA MAISEMASELVITYS 2015 Maanmittari Oy Öhman/Mikko Siitonen
KÄRKÖLÄ JÄRVELÄ KIVISILLAN-RUUKINTIEN ALUE LUONTO- JA MAISEMASELVITYS. Karttaako Oy/Mikko Siitonen 7.10.2012
KÄRKÖLÄ JÄRVELÄ KIVISILLAN-RUUKINTIEN ALUE LUONTO- JA MAISEMASELVITYS 7.10.2012 Alli Paasikiven muistokivi Vanhatien varrella. 1 JOHDANTO Selvitysalue sijaitsee Järvelän keskustan tuntumassa, Kivisillantien,
Mannermaan tila Siuntio Luontotyyppiselvitys 2010
Mannermaan tila Siuntio Luontotyyppiselvitys 2010 Rauno Yrjölä Ympäristötutkimus Yrjölä Oy 2010 Sisällysluettelo 1. Johdanto...3 2. Kasvillisuuden yleiskuvaus...4 2.1 Tien pohjoispuoli...6 2.2 Tien eteläpuoli...8
NUMMI-PUSULA PUSULA PIPPURIN ALUE LUONTO- JA MAISEMASELVITYS Karttaako Oy Mikko Siitonen 17.1.2012 1. JOHDANTO Selvitysalueeseen kuuluu noin 60 hehtaarin laajuinen alue Nummi-Pusulan Pusulan kirkonkylän